cyanic-selkie/wikianc huggingface dataset:
Platetak
Bølgeblikk
Bølgelengden har variert, men er vanligvis rundt 3" eller 7,5 cm. Bølgene må ha helt ensartet form i hele lengden for at platene skal kunne stables og skjøtes problemfritt. Skruer eller spiker for feste til bærekonstruksjonen plasseres alltid på en bølgetopp for å hindre vanninnsig, og hullene vanntettes som regel ytterligere med egne pakninger. Platetykkelsen er vanligvis 0,5 til 0,6 mm.
Det skrus ikke lenger bare i toppen på sinus/korrugerte plater. Skruene har nå pakninger, holder seg nede i treverket og anbefales derfor av de fleste plate leverandører.
EØS-forhandlingene
På ministermøtet i EFTA våren 1989 kunngjorde EFTAs handelsministre at de ville forhandle samlet om en tilknytningsavtale med EU som tok sikte på å resultere i fri bevegelse av varer, kapital, tjenester og personer i hele det område som EU og EFTA utgjorde. På norsk side ble det opprettet en forhandlingsdelegasjon ledet av Norges ambassadør til EU Eivinn Berg. I diplomatisk protokoll er en slik forhandlingsledelse uttrykk for at en ikke har til hensikt å forhandle, men er innstilt på å undertegne ethvert forslag motparten fremlegger. På de øvrige EFTA-landenes sider ble delegasjonene ledet av handelsdepartementenes øverste administrative ledelse.
Allerede på det første samrådsmøtet internt i EFTA ble det uenighet mellom den sveitsiske forhandlingsleder og den norske folkerettsekspert Morten Wetland om hvordan forhandlingene skulle legges opp. Wetland ville at EFTA-landene umiddelbart skulle innføre EU-retten så langt de nasjonale lover tillot og bare forhandle om de gjenstående forhold, men den sveitsiske representant mente at frihandelsforbundet EFTA først måtte omdannes til en frihandelsorganisasjon med kompetanse på de områder avtalen skulle gjelde, iallfall på interimbasis, og så kunne forhandlingen føres organisasjon til organisasjon. Ettersom EFTA er et frihandelsforbund der hvert land gjør som de lyster, ble forhandlingene ført på tre forskjellige måter: Norge og de tre søkerlandene til EU førte forhandlingene etter Morten Wetlands modell, Sveits forhandlet om institusjonene EFTA-domstolen, EFTAs overvåkingsorgan (ESA) og Den faste komite, og Island konsentrerte seg om bilaterale avtaler med frihandel for fisk og fritak for fri kapitalbevegelse.
Relativt raskt ble det oppnådd enighet med EU om en domstolsordning som ville gjøre EFTA-domstolen til en selvstendig internasjonal organisasjon, frikoblet fra både EF-domstolen og EFTA. Basert på dette forhandlingsresultatet ble EFTA-domstolen opprettet som interimorganisasjon, dommere ble oppnevnt og hovedkvarteravtale ble inngått med Luxembourg. Senere måtte EFTA-landene gå tilbake på forhandlingsresultatet og EFTA-domstolen ble underordnet EF-domstolen. Men i sveitsisk rett er EFTA-domstolen fortsatt en selvstendig interimorganisasjon mens ESA og den faste komite er interimorganer i EFTA.
EØS-forhandlingene ble avsluttet på EFTAs ministermøte i desember 1991 og avtalen ble undertegnet i Porto 2. mai 1992.
Fløyelsand
Fløyelsand (Netta erythrophthalma) er en fugl i andefamilien.
Beskrivelse
Fløyelsand finnes i to underarter, N. erythrophthalma erythrophthalma opptrer i Sør-Amerika, mens N. erythrophthalma brunnea opptrer i Afrika.
Andriken kan minne om en hvitøyeand eller hunnen hos toppand, men har røde øyne.
Atferd
I afrika foretrekker den forholdsvis dype innsjøer, og er vanlig på sjøene i Riftdalen og de vestlige høylandene.
Den opptrer gjerne i mindre flokker, men også flokker på opp til 5000 individer har vært observert. Hunnen legger fra seks til femten egg i et kull.
Lyngheisenteret
Lyngheisenteret er et museum på Lygra i Lindås kommune i Vestland som består av et bevart lyngheilandskap. Senteret ble til som følge av Lindåsprosjektets arbeid i 1970-årene. Lyngheisenteret ble stiftet i 1999 av Universitetet i Bergen, Hordaland fylkeskommune, Lindås Kommune, Regionrådet i Nordhordland og Gulen, samt grunneierne på Lygra. Et informasjonssenter med restaurant, auditorium og permanent utstilling ble åpnet i 2000. I 2001 fikk Lyngheisenteret UNESCOs globale kulturlandskapspris, etterfulgt av Europa Nostra sin kulturlandskapspris i 2005.
Museet blir drevet som en gård med utgangarsau og lyngbrenning i tillegg til museumsdriften. Lyngheiene er åpne for fotgjengere gjennom hele året, mens selve museet, informasjonsbygget, kun er åpen i sommerhalvåret.
I dag er Lyngheisenteret del av Museumssenteret i Hordaland. Museumssenteret i Hordaland (MuHo) ble det første konsoliderte museet i Hordaland ved samanslåingen av Norsk Trikotasjemuseum, Bevaringstenestene og Felleskonservator for tekniske og industrielle kulturminne i Bergen i 2004. I 2006 ble avdelingen Kulturverntenesta i Nordhordland opprettet. Fra 1. januar 2007 ble driften av Osterøy museum, Havråtunet og også en del av MUHO, mens Lyngheisenteret kom med fra 12. februar 2007.
Freundeskreis Heinrich Himmler
Freundeskreis Heinrich Himmler («Heinrich Himmlers vennekrets») er betegnelsen på et nettverk knyttet til Reichsführer-SS Heinrich Himmler. Kretsen bestod av rike velgjørere fra industri, bankvesen og forsikringsbransjen, og fungerte som et bindeledd mellom den økonomiske og den politiske eliten i Det tredje rike.
Gruppen spilte en viktig rolle for NSDAP gjennom finansiering av valgkampen i 1932–1933. Under andre verdenskrig finansierte den våpen og uniformer til enheter i Waffen-SS. Det ble ikke avgitt noe regnskap til giverne, som heller ikke forventet noe slikt. Himmler brukte også midler fra kretsen til prosjekter som ikke kunne finansieres over vanlige budsjetter, som blant annet kulturelle aktiviteter og medisinske eksperimenter i konsentrasjonsleirene.
ABC Nyheter
ABC Nyheter er en norsk nettavis som ble etablert av ABC Startsiden i februar 2007 som en erstatter til nettmagasinet Neste Klikk. Avisen er 100 prosent reklamefinansiert. Grunntanken bak avisen er at den skal være gratis og tilgjengelig for alle. Selskapet mottar ikke pressestøtte fra det offentlige.
Freundeskreis Heinrich Himmler
For forretningsmennene som tilhørte gruppen fulgte en rekke fordeler, både indirekte gjennom vennskapet med Himmler og direkte ved at de fikk tildelt arbeidskraft fra konsentrasjonsleirene. De fleste av dem fikk også tildelt høy rang i SS.
ABC Nyheter
Pr. 2020 har avisen drøyt 300,000 unike brukere daglig.
Freundeskreis Heinrich Himmler
Kretsen møttes annenhver mandag i Berlin, og Himmler førte nøye oversikt over oppmøtet. Det ble bemerket dersom noen unnlot å møte flere ganger på rad, og man må anta at det lå et visst press på deltagerne når de først hadde kommet inn i kretsen.
Ludovic Obraniak
Ludovic Obraniak (født 10. november 1984 i Longeville-lès-Metz i Moselle) er en fransk fotballspiller med polsk bakgrunn. Han spiller for SV Werder Bremen i Bundesliga, og for det i fotball. Obraniaks bestefar kom fra Polen. Obraniak spilte en vennskapskamp for det franske U21-laget, men spilte senere for det polske A-landslaget. Han ble polsk statsborger 5. juni 2009, og spilte 12. august 2009 sin første landskamp for Polen, hvor han scoret begge målene i en 2-0-seier i en vennskapskamp mot Hellas.
ABC Nyheter
Ansvarlig redaktør er Espen Udland, mens David Stenerud er redaktør. ABC Nyheter publiserer både egenproduserte saker og saker fra samarbeidspartnere. Redaksjonen holder til i Kirkegata 17 i Oslo og består av 20 redaksjonelt ansatte medarbeidere som produserer saker daglig.
Ludovic Obraniak
Obraniak har tidligere spilt for de franske klubbene FC Metz og Lille OSC.
ABC Nyheter
Nettavisen inneholder innenriks- og utenriksnyheter, i tillegg til artikler om økonomi, reiseliv, helse- og livsstilsspørsmål og bilrelaterte artikler. ABC Nyheter har også debattseksjonen Stemmer.
Avisen redigeres etter pressens eget regelverk, beskrevet i Vær Varsom-plakaten og Redaktørplakaten.
Startsiden AS, og dermed ABC Nyheter, eies av finansmannen Trygve Hegnar gjennom holdingselskapet Periscopus. Holdingselskapet eier også Hegnar Media, som har finanstidsskriftet Kapital og Finansavisen i sin portefølje.
H-panne
H-panne er en type takstein som er mer bølgete en vanlig takstein. H-panne er en betongstein som er utviklet spesielt med tanke på det norske klima, og har en noe mer avrundet krumming enn f.eks. Zanda-pannen.
Conwentzia psociformis
Conwentzia psociformis er en av voksvingene (Coniopterygidae), en av de minste nettvingene i Norge.
Utseende
Conwentzia psociformis har normale forvinger, men bakvingene er reduserte. Hodet er nedoverbøyd, med de bitende munndelene på undersiden (ortognath). Antennene har mer enn 36 ledd, ofte nærmere 40 ledd.
Conwentzia psociformis har vokskjertler på kroppen, slik at denne blir dekket av et vokslignende substans. Bare litt av beina er udekket. Voksen er helt hvit og derfor er det lett å se en middløve, selv om den er liten.
De ulike artene av voksvinger kan være vanskelige å skille fra hverandre. For enkelte arter er det bare hannens genitalia som er et sikkert artskjennetegn. I enkelte slekter kan ikke hunnen bestemmes til art med sikkerhet.
Levevis
Conwentzia psociformis er rovdyr og lever vanligvis av midder. Arten er tilknyttet skog. Den finnes helst i løvskog, men også i løvskog med innslag av bartrær.
Fotball under Sommer-OL 1936
Fotball under Sommer-OL 1936. Seksten lag deltok i fotballturneringen i Berlin 1936. Turneringen ble avviklet mellom 3. og 15. august.
Jinzhou kullkraftverk
Jinzhou kullkraftverk, er et kullkraftverk i byprefektur Jinzhou i provinsen Liaoning, i det nordlige Kina. Det har en installert produksjonskapasitet på 1200 MW fordelt på 6 turbiner á 200 MW hver, i to utbyggingstrinn. Anlegget stod ferdig i 1998. Operatør er selskapet China Resources Power Co Ltd, som eier 100% av anlegget.
Dette anlegget har sirkulerende flytende karforbrenning (CFBC) som gir lavere utslipp av NOx og SOx.
Håkon Melberg
Håkon Melberg (født 1. januar 1911, død 4. november 1990) var en norsk språkforsker, forfatter og kulturarbeider.
Etisk bankvirksomhet
Etisk bankvirksomhet (engelsk: Ethical banking), også kalt sosial bankvirksomhet, alternativ bankvirksomhet eller bærekraftig bankvirksomhet, er samlebetegnelser på bankvirksomhet hvor hensynet til sosiale og miljømessige konsekvenser av investeringer og utlån står sentralt. Denne formen for bankvirksomhet er beslektet med rettferdig handel, etisk forbruk og forbrukerboikott. Etiske banker er underlagt samme lover og regler som vanlige banker, og skillet mellom etiske banker og konvensjonelle banker lar seg ikke definere presist. Etiske banker har gjerne lavere inntjeningsmål enn konvensjonelle banker.
Håkon Melberg
Biografi
Under okkupasjonen av Norge under annen verdenskrig var Melberg en av lederne av XU-PAN, en hemmelig etterretningsorganisasjon som samlet informasjon om tyske styrker og sendte den til London. Dette arbeidet er beskrevet i bok Dobbeltspill – Nazilensmannen som lurte tyskerne (1988) av Torbjørn Brynildsen og Håkon Melberg.
Kjetil Saugestad
Kjetil Saugestad (født 21. november 1969 i Ålesund) er en norsk journalist, satiriker og dokumentarmaker. Han bodde i Ålesund til han var syv og flyttet senere til Sandefjord. Saugestad ble ansatt i NRK i 1993.
Håkon Melberg
Biografi
Fra 1940-43, jobbet Melberg som jiu jitsu-instruktør ved broren Sam Melbergs treningsstudio i Oslo. Håkon Melberg skrev introduksjonskapittelet med tittelen Vitenskapen å slåss til Sams bok, Jiu Jitsu.
Kjetil Saugestad
Han har levert bidrag til Hallo i uken på P2 siden 1993 og er opphavsmann til den faste figuren «Sture Hansen», en konspiratorisk leserbrevforfatter som bruker uttrykkene «det er alarm», ''«tilfeldig? neppe!» og «på vegne av vanvittig mange»''. Han produserte også 60 humorinnslag for Ukeslutt i rollen som den fiktive filmanmelder «Salomon Slinning» i 2002/2003.
Saugestad var i 15 år ansatt i Østlandssendingen som nyhetssjef, leder og reporter i Migrapolis-redaksjonen, ansvarlig for co-produksjonene Cityfolk og andre tv-dokumentarer, og som reporter og programleder på radio og tv. Han har produsert flere radiodokumentarer, blant annet Morfar on the rocks som fikk hederlig omtale/uoffisiell sølvmedalje under Prix Italia i 2006. Saugestad er nå ansatt i NRKs dokumentarredaksjon, radio. I 2012 vant hans radiodokumentar Lærepenge og falske tusenlapper Prix Radio som «årets spesialprogram».
Olav Holt
Olav Holt (født 7. januar 1935 i Hedrum i Vestfold, død 7. februar 2021 i Tønsberg) var en norsk fysiker og professor. Holt var spesialist på den øvre atmosfæres fysikk og radiobølgenes utbredelse i ionosfæren.
Armand Trønnes
Armand Ragnar Trønnes (født 16. mai 1921 i Sarpsborg, død 26. desember 1997) gjorde tjeneste i Kompani Linge under andre verdenskrig.
Håkon Melberg
Biografi
I september 1945, presenterte Melberg den første versjonen av sin hypotese om opprinnelsen til de skandinaviske nasjonene for Det Norske Vitenskaps-Akademi i Oslo. Den ble møtt med stillhet. Et år senere ble den presentert for det Det Kongelige Danske Videnskabernes Selskab i København, hvor den førte til opphetede diskusjoner. På grunn av misforståelser som oppstod, og behovet for mer bakgrunnsinformasjon som dukket opp som følge av diskusjonene, bestemte Melberg seg for å presentere arbeidet sitt med all informasjon som trengtes for å evaluere hypotesen. Resultatet av dette var to-bindsverket Origin of the Scandinavian Nations and Languages som kom i 1951. En skannet, søkbar tekst er begrenset tilgjengelig på Google Books. Ikke før 2002 er verket nevnt i et «autoritativt» oppslagsverk, The Nordic Languages - An International Handbook of the History of the North Germanic Languages, redigert av Oskar Bandle og Ernst Håkon Jahr.
Etter å ha publisert dette arbeidet fortsatte Melberg å jobbe med keltiske språk i noen år. Resten av sitt aktive liv brukte han til å jobbe med og for barn i Halden. Sammen med sin kone startet han i 1945 et aktivitetssenter for barn, kalt Barnas hus. Han skrev teksten til barneoperaen Nattmannens barn, som ble oppført første gang i 1960. Melberg døde i 1990. Flere av hans etterkommere i familen Melberg har gjort seg bemerket innen svømming.
Armand Trønnes
Den 12. november 1943 fløy han sammen med Birger Rasmussen og Edvard Tallaksen fra Storbritannia til Norge for å delta i sabotasjeaksjonen «Operasjon Company». Aksjonen var vellykket og ingen ble drept. Etter aksjonen ble han tilsluttet «Operasjon Goldfinch». I 1944 ble han sammen med Fredrik Kayser, Kristian Fjell og Severin Synnes satt i land på Gangsøy i Fåfjorden, med oppdrag om å sprenge fiendtlige skip i havna i Måløy. De ble oppdaget, og gikk i dekning til de ble hentet tilbake til Shetland. Han var også med i motstandsgruppen Bjørn West i de siste dager av krigen.
Etisk bankvirksomhet
Cultura Sparebank er en norsk bank som driver etisk bankvirksomhet. Dette innebærer at innskyterne får vite hva pengene brukes til, og at utlånsformålene vurderes i forhold til sosiale kriterier og om de er bærekraftige.
Banca ètica Ethical banking Banca social Duurzaam bankieren
Olav Holt
Holt tok examen artium i Larvik. Han avla cand. real.-eksamen ved UiO i 1960 og ble dr. philos. i fysikk i 1963. I tiden 1968-1973 var Holt bestyrer av Nordlysobservatoriet i Tromsø og ble utnevnt til professor i fysikk ved det nyopprettede Universitetet i Tromsø (UiT) i 1973. Han var dermed den første som tiltrådte et professorat ved UiT og ble også utnevnt til universitetets andre, og første valgte, rektor (1973–1977). I 1985 ble han direktør for universitetets forskningsstiftelse. Han var også engasjert i oppbyggingen av Tromsø Telemetristasjon.
Han ble utnevnt til ridder 1. klasse av St. Olavs Orden i 2003. Han ble i 2018 utnevnt til æresdoktor ved Universitetet i Tromsø – Norges arktiske universitet. Olav Holt er far til forfatter Anne Holt og kardiolog Even Holt.
Det kristne kvarter
Det kristne kvarter, Christian Quarter (, حارة النصارى Harat al-Nasarí) er det ene av fire kvarterer i Gamlebyen i Jerusalem. De andre er det jødiske kvarter, det muslimske kvarter, og det armenske kvarter.
Det ligger i den nordvestlige delen av byen, og strekker seg fra Nyeporten i nord, langs Gamlebyens vestlige mur helt til Jaffaporten, langs Jaffaporten – Vestmuren i sør, grenser til det jødiske og armenske kvarter, helt til Damaskusporten i øst, hvor det grenser til Det muslimske kvarter.
I kvarteret finner man Gravkirken, som er et av kristendommens mest hellige steder. Det finnes omtrent 40 hellige steder totalt i det kristne kvarter.
Helicoconis lutea
Helicoconis lutea er en av voksvingene (Coniopterygidae), en av de minste nettvingene i Norge.
Utbredelse
Helicoconis lutea finnes ganske vanlig i Sør-, men er ikke så vanlig i Midt-Norge. Den mangler i nordligste fylkene.
Utseende
Helicoconis lutea har vokskjertler på kroppen, slik at denne blir dekket av et vokslignende substans. Bare litt av beina er udekket. Voksen er helt hvit og derfor er det lett å se en middløve, selv om den er liten.
Hodet er nedoverbøyd, med de bitende munndelene på undersiden (ortognath). Både fram og bakvingen har normal form.
De ulike artene av voksvinger kan være vanskelige å skille fra hverandre. For enkelte arter er det bare hannens genitalia som er et sikkert artskjennetegn. I enkelte slekter kan ikke hunnen bestemmes til art med sikkerhet.
Levevis
Helicoconis lutea er rovdyr og lever vanligvis av midder.
Blagoevgrad
Blagoevgrad (bulgarsk: Благоевград, tidligere: Горна Джумая, Gorna Dzhumaya) er en by og kommune i det sørvestlige Bulgaria. Byen er administrasjonssenter i Blagoevgrad oblast og har et innbyggertall 83,008 (målt i januar 2020).
Byen er senter både for økonomi og kultur i Sørvest-Bulgaria. Den ligger i dalen til elven Struma, ved foten av fjellene Rila og Pirin, 101 kilometer sør for Sofia, nær grensen til Hellas, Serbia og Nord-Makedonia.
Det muslimske kvarter
Det muslimske kvarter (حارة المسلمين,, HaRova HaMuslemi) er ett av fire kvarterer i Gamlebyen i Jerusalem. Det er det største av kvarterene i både areal og folketall, og ligger i den nordøstlige delen av Gamlebyen. Kvarteret strekker seg fra Løveporten i øst, langs Tempelbergets nordlige mur i sør, til Damaskusporten — Vestmuren i vest. Veien Via Dolorosa begynner i dette kvarteret.
Jiaozuo kraftvarmeverk
Det er ytterligere 2 x 660 MW under utbygging (2012), slik at totaleffekten skal opp i ca. 2.500 MW.
Operatør er selskapet China Resources Power Co Ltd, som eier 60% av anlegget.
Skjerm
En skjerm er en gjenstand eller innretning som har en flate som beskytter, dekker eller viser noe. Begrepet skjerm kan vise til
Harald Heide-Steen jr.
Harald Heide-Steen jr. (født 18. august 1939 i Oslo, død 3. juli 2008 ) var en norsk skuespiller, komiker og jazzmusiker.
Ludašsjøen
Ludaš eller Ludošsjøen (serbisk Ludaško/Ludoško jezero, ungarsk Ludas) er en grunn innsjø i provinsen Vojvodina, nord i Serbia, i nærheten av Subotica. Den er en del av et naturreservat og siden 1977 vært beskyttet som Ramsar-område. Navnet kommer fra det det ungarske ludas som betyr gås.
Harald Heide-Steen jr.
Han er kjent som «Dynamitt-Harry» i de norske Olsenbanden-filmene. Han er også kjent som improviserende komiker, gjerne i tospann med Rolv Wesenlund under navnet «Wesensteen» på slutten av 1960-tallet. Heide-Steen jr. var erfaren innen revy- og teatermiljøet, og hadde flere soloopptredener hvor han ble kjent for sine mange figurer, blant annet «Rikstyristsjef Otmar X. Johansen», «Sylfest Strutle», «Russisk ubåtkaptein», «Nynorsk indisk kirurg» og «Flykaptein» for flyselskapet Spantax.
Karriere
Harald Heide-Steen jr. filmdebuterte som tolvåring i filmen Storfolk og småfolk regissert av Tancred Ibsen. Året før hadde han teaterdebutert i oppsetningen Let's Make an Opera av Benjamin Britten. Heide-Steen var sangutdannet ved Musikkonservatoriet i 1957 og fullførte examen artium ved Oslo katedralskole i 1958. Han deltok i russerevyen både i 1956 og i 1958 og deltok i sin første profesjonelle revy i Ferske fjes av Einar Schanke og Bjørn Sand i 1957. Han arbeidet en del i film og TV i perioden 1959-1960 og var innom blant annet NRK, BBC og RTF. Han ble hentet til NRK av Johnny Bergh i 1959, som hans assistent og innspillingsleder, og som produsent fra 1961-1965. Han var ansatt nummer 37 i NRK TV. I denne perioden produserte han over 100 programmer av forskjellig størrelse, hvorav det siste Kunden har alltid rett, der Rolv Wesenlund ble introdusert.
Revy og teater
I 1965 medvirket han med tekster og regi i revyen Lysthuset i samarbeid med bl.a. Rolv Wesenlund, Karin Krog, Svein Byhring og Elsa Lystad. Etter dette fulgte en rekke revyer på Chat Noir, ABC Teateret og Oslo Cabaret. Han medvirket i en rekke sommerrevyer og var med på å gjeninnføre sommerrevytradisjonen i Vestfold med to sommerrevyer i Tønsberg i 1968-1969. I 1960-årene var han sammen med Rolv Wesenlund med på å innføre en ny revyform med vekt på improvisasjon. Dette var med på å skape Heide-Steens velkjente karikaturkunst hvor han bl.a. gjorde lydhermende imitasjoner av fremmede språk og oppdiktede øvrighetspersoner. Han medvirket i sin siste Chat Noir-revy i 1990-1991 da han var med i Einar Schankes 40-års jubileumsrevy. I tillegg til revy medvirket Heide-Steen også i en rekke teateroppsetninger. Han var skuespiller ved Oslo Nye Teater, Trøndelag Teater og Det Norske Teateret, hvor han hadde en rekke store roller i blant annet Knutsen og Ludvigsen, To muntre herrer fra Verona, West Land Story, Charleys Tante og Brødrene Østermanns huskors. Han medvirket også musikalsk i oppsetningene Oliver og Den stundesløse. Dessuten gjestet han også Riksteatret i jubileumssesongen 1988/1989 som Falstaff i De Lystige Koner i Windsor av William Shakespeare. Han var fast ansatt på Det Norske Teateret fra 1992.
Ludašsjøen
Biologisk mangfold
Innsjøen og omgivelsene inneholder et mangfoldig habitat (akvatisk, myrlendt, enger og stepper) med mange plante- og dyrearter. Det finnes mye av en bestemt orkidé, Orchis laxiflora, på engene rundt innsjøen. Flere andre sjeldne planter finnes her, som mjeltarten Astragalus exscapus, kubjelle, salvie og gravmyrtarten Vinca herbacea. Det er registrert 214 forskjellige fuglearter her, hvorav 140 er vernet. De fleste av artene er trekkfugler. Det er det rike fuglelivet her som er hovedårsaken til at området er vernet. Skjeggmeis er den mest sjeldne av fugleartene man finner her, mens andre truede fuglearter er hvithodeand, hvitøyeand og tamarisksanger.
Harald Heide-Steen jr.
TV og film
Fra debuten i TV medvirket Heide-Steen i en rekke TV-produksjoner, blant annet fjernsynsprogrammet Og takk for det sammen med Rolv Wesenlund og Kirsti Sparboe og NRK-dramatiseringen av Alexander Kiellands roman Fortuna. Nyere TV-opptreden er rollen som vaktmester Daniel Gasmann Smestad i Tore Ryens situasjonskomedie Karl & Co på TV 2.
Ludašsjøen
Biologisk mangfold
Av landdyr finner man om lag 20 arter, hvorav oteren er nær en utryddelse i området.
Harald Heide-Steen jr.
TV og film
Heide-Steen medvirket i 24 norske spillefilmer. Innen film og TV er han kjent som Dynamitt-Harry og Data-Harry i Olsenbanden-filmene. Etter filmdebuten i Storfolk og småfolk medvirket han blant annet i Til en ukjent, Hermann og Bryllupsfesten. I tillegg både skrev og medvirket han i den norske spillefilmen Mannen som ikke kunne le sammen med Rolv Wesenlund.
Heide-Steen tok etter hvert kun diverse gjesteopptredener i tillegg til å reise rundt med sitt enmannsshow hvor han hentet frem gamle figurer og imitasjoner etter publikums ønske. I tillegg medvirket han som stemmeskuespiller i noen animasjons- og tegnefilmer for barn.
Jazzvokalist
Som jazzvokalist utmerket han seg med scat-synging, og han utga jazzplaten Musikalske Minner med musikerne Bjørn Kjellemyr, Hallgrim Bratberg, Rune Arnesen og Svenn Erik Kristoffersen.
Familie og privatliv
Harald Heide-Steen jr. var sønn av skuespilleren Harald Heide Steen (1911–80) samt fetter til Andreas Diesen, Kari Diesen d.y. og Anne Marit Jacobsen.
Harald Heide Steen jr. var gift fire ganger. Hans siste ektefelle var Gullen Heide-Steen. Sammen fikk de barna Tiril Heide-Steen og Frikk Heide-Steen. Han hadde ytterligere ett barn fra et tidligere ekteskap.
Heide-Steen var åpen om sine alkoholproblemer, og stod frem på TV og fortalte åpent om dette. Han var opptatt av at man ikke bør skamme seg over rusproblemer. I 1971 måtte Rolv Wesenlund bryte samarbeidet med ham på grunn av alkoholproblemene.
I slutten av oktober 2007 fikk Heide-Steen jr. beskjed om at han hadde uhelbredelig lungekreft. Legene ga ham en prognose på to måneder dersom han ikke fikk noen form for behandling. Steen jr. døde 3. juli 2008.
Wallander – Luftslottet
Luftslottet er en svensk film fra.
Om filmen
Luftslottet er den tiende wallanderfilmen i serien. DVD-en utkom den 23. august.
Jæren Sparebank
Jæren Sparebank (ose: JAEREN, stiftet 21. desember 1923 som Klepp Sparebank) er en selvstendig lokal sparebank på Jæren i Rogaland, med hovedkontor på Bryne, som gjennom sine 4 kontorer i Klepp, Time, Hå og Gjesdal tilbyr et fullservicekonsept innen bank og finansielle tjenester, overfor person- og landbrukskunder, samt mindre/mellomstore bedrifter. Sparebanken er medeier i Eika Gruppen og den tredje største bank i alliansen, som er et riksdekkende samarbeid mellom 60 lokale sparebanker og OBOS.
1. januar 2015 fusjonerte de to regionbankene Time Sparebank (stiftet 1911) og Klepp Sparebank (stiftet i 1923), og tok navnet Jæren Sparebank.
Hemsedalsfjella
Hemsedalsfjella er fjellene rundt Hemsedal i Viken, og delvis over mot Lærdal i Vestland. Området tilknyttet fjellovergangen til riksvei 52 omtales som Hemsedalsfjellet. Riksveiens høyeste punkt ligger ved Eldrevatnet i like over grensen på Lærdal kommune, et par kilometer nord for Bjøberg
Høyeste topp i Hemsedalsfjella er Høgeloft (Jukleegga) 1 920 moh. på grensen til Vestland. Fjellmassivet er populært område for fjellvandrere. Turistforeningen har vardemerkede turiststier nordover til Jotunheimen og vestover til Finse via Hallingskarvet og Geiteryggen. Fjelltraktene vest for riksvei 52 gjennom Hemsedal hører til Skarvheimen.
Okarina
Okarina (occarina, ockarina, ocarina, okaryna, ocaryna), (chopa choor) er en slags fløyte og hører dermed til treblåserne uansett materialvalg. Den er et klassisk og meget gammelt blåseinstrument som kan spores tilbake til ca. år 30 000 f.Kr. i Sør-Asia.
Oppbygning
Den vanlige typen har fra 6 til 12 fingerhull av varierende størrelser. Tradisjonelt er den laget av keramikk, men det finnes også okarinaer av andre materialer, som tre, glass, metall eller plast. En leirgjøk er en variant av okarinaen der fingerhullene har samme størrelse.
Det finnes forskjellige typer okarinaer. Den mest populære kalles «Sweet Potato» (søtpotet). Den er potetformet og har 6-12 hull. Det finnes også videreutviklinger av «Sweet Potato», med to eller tre kammer. Disse kalles doble eller triple etter hvor mange kammer de har. De doble har mellom 12 og 16 hull, mens de triple har mellom 16 og 20 hull. Det finnes også «Pendant», som har vanligvis 4-6 hull, og er formet som en skilpadde. Den tredje heter «Inline», og er som en liten planke, den lages i mange størrelser og har mellom 4 og 8 hull.
The Road to Hell: Part 2
The Road to Hell: Part 2 er et studioalbum av Chris Rea, utgitt i 1999 – ti år etter det første The Road to Hell.
Sporliste
All sanger ved Chris Rea, med unntak av spor to, som er av Ditcham/Rea.
Rosenborg (Oslo)
Navnet eksisterer fortsatt i Rosenborggata, som går fra Bogstadveien til Pilestredet og Rosenborgbakken og fikk sitt navn i 1879, oppkalt etter løkkeeiendommen.
Tidligere eksisterte også kinoen Rosenborg teater, som var byens første kommunale kino, lå i Bogstadveien 12 og ble nedlagt etter andre verdenskrig. I Bogstadveien 9, inngang Sporveisgata, åpnet Rosenborg kino i 1937, nedlagt i 1980.
Kalimantan
Kalimantan er den indonesiske delen av Borneo. Den indonesiske delen er delt i provinsene Kalimantan Barat, Kalimantan Tengah, Kalimantan Selatan og Kalimantan Timur. Den høyeste fjellet er Bukit Raya. Det er 2278 meter høyt og ligger på grensen mellom Kalimantan Barat og Kalimantan Tengah.
Natur
Naturen på Kalimantan har de siste årene blitt kraftig ødelagt av gruver og ulovlig hogst. Men i nasjonalparker lever fortsatt naturen og mange særegne dyrearter blir oppdaget ved spesielle anledninger.
De mest berømte dyreartene er blant annet borneoorangutang og neseape. De lever begge i de forsvinnende skogene. Skogtypene er regnskog og mangroveskog, to helt forskjellige livsmiljøer. I havet er det store populasjoner med fisk og andre sjødyr. De fleste artene lever ved korallrevene, men også revene er truet av forurensning og global oppvarming.
Religion
De fleste innbyggerne er muslimer og bor i lavlandet eller ved kysten. I innlandet er det mest lokale religioner. Spredt rundt omkring er det flere kristne, buddhistiske, taoistiske og andre religioner.
Demografi
De fleste bor ved de store byene Banjarmasin, Sanmarinda, Pontianak, Palangkaraya og langs hele kysten. Til sammen bor det omtrent 10 millioner mennesker på Kalimantan.
Urbefolkning
Urbefolkningen består for det meste av dayak-folket. De snakker Dayak-språket og bor i jungelen. Dessverre har store deler av boplassene deres forsvunnet under miljøødeleggelser. Man gjenkjenner dayaker med at både kvinner og menn har tatoveringer. De fleste bor i hus på påler, som verner dem mot flom og plagsomme insekter på bakken. Før var de kjent som hodejegere, men i dag som fredelige jordbruksarbeidere, jegere og fiskere. Før skal det nok ha bodd dayaker helt til kysten, men etter at nybyggerne kom, har de blitt drevet lenger og lenger inn i skogen.
Igor Prins
Igor Prins (født 21. oktober 1966 i Pärnu) er en estisk fotballtrener og tidligere fotballspiller. Han er for tiden hovedtrener for FC Levadia Tallinn og ledet laget til seriemesterskapet i 2008.
Han debuterte for i en vennskapskamp mot  3. juni 1992.
Nansha kraftvarmeverk
Nansha kraftvarmeverk, er et såkalt kraftvarmeverk i millionbyen Guangzhou i provinsen Guangdong, i det sørlige Kina. Det har en installert produksjonskapasitet på 660 MW fordelt på 2 turbiner á 180 MW hver, og en turbin på 300 MW.
Anlegget stod ferdig i 2009. Operatør er selskapet China Resources Power Co Ltd, som eier 100 prosent av anlegget. Brenselstypene er kull og naturgass, som forbrennes med høyutnyttelse av energien gjennom kogenerasjon..
Schøtstue
En schøtstue er en historisk bygningstype man finner på Bryggen i Bergen. Schøtstuene ble i middelalderen betraktet som faste ledd i gårdsbebyggelsen. Begrepet schøtstue er trolig avledet fra gammelnorsk, skytningsstova – det å skyte sammen til noe, «spleiselag», «sammenskuddslag». I gammel tid var dette for mange den eneste realistiske måten å holde selskaper på. Man kan derfor tenke seg at skytningsstove for noen ble synonymt med «serveringssted». Da Bondeungdomslaget i Bergen skulle etablere kafé i 1903, var man på jakt etter gamle norske begreper og valgte navnet Skytningsstova.
Da det ikke var lov å bruke ild i Bryggegårdene, måtte all tilberedning av mat foregå i egne ildhus som lå i tilknytning til schøtstuene. Hver gård hadde sin egen schøtstue med ildhus som lå bak selve gården. Bygningene lå plassert mot hagene, ved de brannsikre steinkjellerne. Stuene var som regel en tømret, toetasjes bygning med bod i underetasjen.
Schøtstuene fungerte som forsamlingsrom for gårdenes beboere, og et sted man blant annet kunne spiste varme måltider. Stuene var de eneste rommene man kunne varme opp, og de ble derfor også brukt som retts-, møte- og festlokaler.
Schøtstuene med tilhørende ildhus var gamle norske institusjoner som hanseatene på Bryggen fortsatte å bruke, mens de gikk av bruk ellers i Bergen og andre norske byer i løpet av 1400- og 1500-tallet. Stuene på Bryggen var i bruk helt opp til omkring 1840-årene.
Schøtstueanlegget
Bak Bryggen ved Mariakirken ble en rekke stuer gjenreist i årene 1937–1938. Disse driftes av Det Hanseatiske Museum og Schøtstuene og er en samling av både originale og rekonstruerte stuer. Dramshusens schøtstue ble lagret på Bergens Museum fra 1880-årene, og i 1917 ble Bredsgårdens schøtstue gitt til Bergen kommune. I 1937–1938 ble disse stuene gjenreist, sammen med Svensgårdens schøtstue (kopi) og Jacobsfjorden og Bellgårdens schøtstue. Bredsgårdens schøtstue er for en stor del original. Jacobsfjorden og Bellgårdens schøtstue er en parafrase oppført i 1939 for å vise hvordan schøtstuene kan ha sett ut før brannen i 1702. Rekonstruksjonen er basert på målebrev og andre dokumenter, men detaljene er høyst usikre.
Ruinen under Schøtstuene
Schøtstueanlegget er bygget på murene til en middelalderruin utgravd av Christian Koren Wiberg i 1937-38, og består av et rektangulært rom med rundt 1,5 meter høye murer. Bygningen lå tidligere innenfor Peterskirkens kirkegårdsmur, og kan fungert som en del av en prestebolig eller lignende.
Drama (band)
Drama var et norsk popband fra Larvik som ble stiftet i 1981. Bandet ble splittet i 1984 og gjenforent i 1987 før de ble oppløst igjen i 1989. Bandet ga ut totalt fire studioalbum.
Alle medlemmene fylte 15 år året debutalbumet kom ut, bortsett fra Indrehus som fylte 17 år. I 1983 ble bandet utvidet med Ole Jan «Ollie» Rimstad på gitar, vokal og keyboard.
Bandet ga ut to album, Breaking Away i 1982 og High Time i 1983, før Indrehus og Bøkestad valgte å begynne som en duo. De to ville fortsette å bruke Drama-navnet, noe som resulterte i en rettssak mot resten av bandet. Rettssaken resulterte i at de to ikke fikk bruke navnet, og de kalte etter dette duoen for Creation mens de fire gjenværende medlemmene fortsatte under navnet New Drama. Creation ga ut fire album og New Drama to album før de ble gjenforent igjen under navnet Drama i 1987 og ga ut ytterlige to album. Bandet ble endelig oppløst i 1989.
Drama og Creation ga ut et dobbelt samlealbum 29. mai 2006. Albumet inneholder 42 spor, hvorav én ny sang, «Hello».
Jan Richenberg
Otto Jan Richenberg (født 25. september 1938 i Oslo) er en norsk tidligere alpinist, skiinstruktør og sakprosaforfatter.
Richenberg har bakgrunn som alpinist, og har arbeidet i en årrekke som skiinstruktør. Fra midten av 1970-tallet arbeidet han i flere år som skiinstruktør for Bjerke videregående skole (da Linderud vgs). Han gav i 1984 ut boken Alpint på Gyldendal forlag. Boken var en del av bokserien Puls: idrettsfag for den videregående skole.
Han er far til Jan Tore Richenberg, 71° nord-deltaker i 2009.
Molotov–Ribbentrop-pakten
Molotov–Ribbentrop-pakten, også kalt Hitler–Stalin-pakten, egentlig Den tysk-sovjetiske ikke–angrepspakten, var en ikke-angrepspakt mellom Tyskland og Sovjetunionen. Den ble undertegnet i Moskva den 23. august 1939, en uke før utbruddet av andre verdenskrig. Paktens navn viser til de sovjetiske og tyske utenriksministrene, Vjatsjeslav Molotov og Joachim von Ribbentrop, som undertegnet dokumentet. Sammen med den tyske invasjonsplanen Weiss («Hvit») mot Polen utarbeidet på Hitler-direktivet av 3.april 1939 dannet den grunnlag for det tyske angrepet på Polen 1.september og for sovjetisk innmarsj i Polen 17.september. Paktens hemmelige tillegg innebar at Tyskland og Sovjetunionen delte Polen, Baltikum og Finland mellom seg i respektive interessesfærer. Tyskland fikk store deler av Polen mens Sovjetunionen tok det daværende østlige Polen. Churchill og Roosevelt aksepterte at Sovjetunionen beholdt det erobrede territoriet etter andre verdenskrig. Ved oppløsningen av Sovjetunionen forble disse områdene del av de nye statene Ukraina og Belarus.
Ifølge Sven G. Holtsmark antok Josef Stalin, Sovjetunionens leder, trolig at pakten kunne holde Sovjetunionen utenfor en kommende storkrig i Europa.
Bakgrunn
Ribbentrop ønsket å danne en kontinental blokk, særlig gjennom allianse med Sovjetunionen, for å holde Storbritannia i sjakk. I mai 1939 ble Maksim Litvinov erstattet av Vjatsjeslav Molotov som Sovjetunionens utenrikskommissar. For Hitler var det vanskelig å forhandle med jødiske Litvinov.
Sommeren 1939 holdt Stalin i gang sonderinger om militærallianser med både Tyskland og Storbritannia/Frankrike. Sovjetunionen hadde på denne tiden ingen allierte. Storbritannia og Frankrike ga sikkerhetsgarantier til Polen og forhandlet med Sovjetunionen våren og forsommeren 1939. Storbritannia og Frankrike kunne imidlertid ikke akseptere de sovjetiske kravene, som ifølge professor Rolf Hobson kunne ført til kommunistisk kontroll over Øst-Europa. For Hitler var det vesentlig å hindre disse samtalene, eller enda bedre å sikre seg sovjetisk nøytralitet i tilfelle krig med Polen. Ribbentrop var en tidlig pådriver for en hestehandel med Stalin. Forhandlinger om handelsavtale var allerede planlagt og Ernst von Weizsäcker, Ribbentrops statssekretær, sonderte med den sovjetisk legasjonen i Berlin. På grunn av sovjetisk motvilje stanset forhandlingen midtsommers, men ble tatt opp igjen i slutten av juli.
Forhandling
Ribbentrop fremholdt 2. august, overfor den sovjetiske chargé d'affaires i Berlin, muligheten for en allianse. Ribbentrop forsøkte å få til forhandlinger direkte med Molotov. Molotov var på sin side bekymret for tysk støtte til Japan, som på den tiden fortsatt var i strid med sovjetiske styrker. Britiske og franske militærdelegasjoner skulle til Moskva 11. august for å fortsette samtalene. Hitler sendte 20. august et telegram til Stalin, hvor han ba Stalin om å motta Ribbentrop 22. eller senest 23. august. På forhånd fikk Hitler tilsendt Molotovs utkast til avtale. I avtalen tok Molotov forbehold om at det måtte utarbeides en særskilt protokoll, der det konkret ble beskrevet hvordan Øst-Europa skulle deles opp i tyske og sovjetiske sfærer. Ribbentrop fikk vide fullmakter til å fullføre hestehandelen da han reiste til Moskva 23. august. Ribbentrop, Stalin og Molotov diskuterte flere sider av verdenssituasjonen inkludert Japan, Italia, Tyrkia, Storbritannia og Frankrike samt antikominternpakten. For Ribbentrop var antikominternpakten, som han selv sto bak og med brodd mot Moskva, et vanskelig punkt. Hitler hadde det travelt med å få til en avtale med Stalin for å kunne invadere Polen før høstregnet begynte (26. august var opprinnelig planlagt dato for angrepet), Hitler var derfor villig til å strekke seg langt. Molotov var hovedmannen bak pakten på sovjetisk side.
Ribbentrop innledet forhandlinger om en handelsavtale med Sovjetunionen. Senere i august 1939 fortsatte Ribbentrop forhandlingene og undertegnet den tysk-sovjetiske ikke-angrepspakten, også kalt Molotov–Ribbentrop-pakten. I Sovjetunionen hadde det tidligere på sommeren 1939 vært misnøye med at forhandlingene skjedde via underordnete diplomater. Hitler bestemte derfor den 14. august at Ribbentrop personlig skulle sluttføre forhandlingene med Molotov og Stalin. Fra 18. august var Ribbentrop i beredskap for å reise med fly til Moskva. Hitler hadde i utgangspunktet planlagt invasjon av Polen 26. august og avtalen med Moskva måtte være på plass før. Stalin oppfattet trolig Hitlers hastverk. Den hemmelige delen av avtalen omhandlet delingen av Polen og Baltikum. Hitler ønsket å trekke demarkasjonslinjen midt i Latvia langs elven Daugava. Stalin ønsket å få kontroll over de gamle russiske flåtehavnene Liepaja og Ventspils, og foreslo Litauens nordgrense som skillelinje mellom Tysklands og Sovjetunionens interessesfære. Områdene øst for Curzon-linjen kalles Kresy eller Kresy Wschodnie på polsk, og hadde like store andel minoriteter som etnisk polske. Ribbentrop kontaktet Hitler mens forhandlingene i Moskva pågikk og fikk straks ja til å oppgi Kurzeme og Zemgale. Den hemmelige delen omfattet videre delingen av Polen i sovjetisk og tysk del (langs elvene Pissa, Nemunas, Wisła og San), samt sovjetisk kontroll over Bessarabia, Estland, Latvia og Finland som sovjetisk interessesfærer. Den hemmelig delen var basert på et sovjetisk utkast av 19. august.
Pakten var en stor overraskelse for opposisjonen i Tyskland inkludert general Ludwig Beck som hadde gått av i forbindelse med Tsjekkoslovakia i 1938. Beck og general Franz Halder fryktet at pakten ville åpne opp for sovjetisk ekspansjon til Baltikum og Østersjø-området. Denne bekymringen var utbredt også i utenriksdepartementet.
Innhold
Pakten omfattet en hemmelig tilleggsprotokoll om deling av Sentral- og Øst-Europa i innflytelsessfærer for de to partene. Blant annet ble det avtalt at Estland og Latvia skulle tilfalle Sovjetunionen, mens Litauen skulle tilfalle Tyskland. Det daværende Polen ble forutsatt delt mellom landene etter en grense som fulgte elvene San, Wisła og Narew; Tyskland skulle overta de vestlige områdene, som i hovedtrekk hadde vært tyske eller østerrikske før første verdenskrig, og Sovjetunionen de østlige områdene som tidligere hadde tilhørt Russland. Grensen fulgte i hovedsak Curzon-linjen fra 1919.
Ikke-angrepspakten ga hver av partene «rett» til å angripe Polen og ta kontroll over sine respektive interessesfærer.
Vareleveranse
William L. Shirer skrev i dagboken sin 3. januar 1940 at han hadde skaffet seg rede på hva Russland etter avtalen hadde lovet å levere Tyskland i løpet av 1940: Men snart kunne reisende fra Praha fortelle Shirer at de tsjekkiske produsentene av smør, mel og andre varer, forsynte varene med påskriften «Fremstilt i Russland» etter ordre fra Berlin, slik at tyskerne skulle tro at det alt kom hjelp fra Sovjetrussland.
Virkninger
Umiddelbart etter at pakten ble inngått var Tyskland klar til å gå til angrep på Polen. Det skulle skje den 26. august, men kontraordre ble gitt aftenen før. Tyskland iverksatte angrep på Polen noen dager senere, den 1. september; og rykket raskt østover til tross for kraftig polsk motstand. Etter inngåelsen av pakten sendte den tyske regjeringen stadige oppfordringer til Moskva med ønske om sovjetisk styrkekonsentrasjon langs Polens østgrense. 17. september angrep også Sovjetunionen østfra, og i en tofrontskrig var det intet håp om at Polen kunne stå imot. Det tok tyskerne en måned å okkupere sin del av Polen. Hovedstaden Warszawa kapitulerte 28. september, og 6. oktober var de siste lommene av polsk motstand eliminert. Den polske regjering kapitulerte aldri, men klarte å flykte 17. september via Romania til eksil i Storbritannia.
Etter Polens militære nederlag annekterte Sovjetunionen i henhold til tilleggsavtalen alt land øst for Curzonlinjen og dessuten Białystok og det østlige Galicia.
Utvikling etter oppdelingen av Polen
Begge parter var oppriktige i sin forpliktelse til avtalen, og forholdet mellom landene var i tiden like etter svært godt. Mange konferanser og seremonier ble holdt sammen, og landene var de facto allierte. Stalin skal t.o.m ha uttalt: «Sovjetunionen vil ikke tillate at Tyskland blir kvalt».
Julen 1939 sendte Hitler telegram til Stalin: «De beste ønsker for Deres personlige velbefinnende, samt for en lykkelig fremtid for folket i den vennligsinnede Sovjetunionen.» Stalin svarte: «Vennskapet mellom Tyskland og Sovjetunionen, bekreftet i blod, har all mulig grunn til å forbli evig og fast.»
Avtalen og tilliten begynte snart å svekkes, da status quo ble brutt av spesielt to hendelser:
Stalin la nå mer vinn på å stå på god fot med Hitler, økte råvareforsyningene og hjalp tyskerne ytterligere militært. Men forholdet ble stadig dårligere, og pakten ble brutt i juni 1941 da Tyskland angrep Sovjetunionen i operasjon Barbarossa. Stalin skal ha blitt sjokkert, siden han trodde dette aldri ville skje. Han hadde sett for seg et oppgjør mellom de kapitalistiske statene. Sovjetunionen allierte seg da med statene som var i krig med Tyskland.
Østfronten ble så den største krigsskueplassen i historien, og er kjent for sine grusomheter og massive ødeleggelser, utført av begge de stridende partene.
Sovjetisk hemmelighold
De sovjetiske myndighetene medga ikke offisielt før i 1989 at Sovjetunionen hadde inngått en slik avtale med Tyskland allerede før krigen begynte. Da dannet 2 millioner estere, latviere og litauere en over 600 km ubrutt menneskelenke på 50-årsmarkeringen, kalt den baltiske vei, i protest mot den russiske okkupasjonen av landet deres. I 2004, på 15-årsdagen for denne menneskelenken, uttalte Litauens parlamentsleder, Arturas Paulauskas, at dette var generalprøven for de baltiske lands frigjøring fra Sovjetunionen. Av de tre landene var Litauen det første til å erklære seg uavhengig litt over seks måneder senere.
Råel
Råel (lokal uttale: rå-ål, opprinnelig Rauðhella ) er et boligområde og en grunnkrets i Tønsberg kommune. Råel ligger i Søndre Slagen, ca. 3 km øst for Tønsberg sentrum. Det skilles mellom Øvre Råel som ligger langs Narverødveien og Nedre Råel langs Husvikveien.
På Øvre Råel ligger Søndre Slagen kirke. Den kommunale Råelåsen barnehage åpnet i 2006, og den private Betania barnehage flyttet til Råel i 2002. I de tidligere fabrikklokalene til SABA (senere SCA Hygiene Products) er det nå en rekke mindre bedrifter som holder til. Hovedbygningen, som da fungerte som lager, brant ned til grunnen i 2015. Det er også en rørleggerbedrift og dagligvarehandel på Øvre Råel.
På Nedre Råel ligger Regnbuen barnehage for barn 1 til 5 år. Elihu kristne grunnskole er en privat barne- og ungdomsskole som holder til på Nedre Råel. Råel skole ble nedlagt 1925 og det har siden ikke vært kommunal skole på Råel. Flesteparten av elevene herfra hører til Husvik skole, mens noen går på Presterød skole. Nærmeste ungdomsskole er Presterød ungdomsskole.
Gårdene Øvre og Nedre Råel er nevnt i skriftlige kilder fra 1300-tallet.
S6G atomreaktor
S6G atomreaktor er en atomreaktor produsert av General Electric for US Navy. Reaktoren blir brukt til å produsere elektrisk energi og energi til fremdrift på atomubåter. Den er i bruk på Los Angeles-klassen angrepsubåter.
S6G står for:
Friidrett under Sommer-OL 2004 – Spydkast menn
Spydkast, menn ved Sommer-OL 2004 ble gjennomført på Athens olympiske stadion den 26. og 28. august.
Rekorder
Før konkurransen var verdens- og olympisk rekord som følger:
Kvalifisering
Kvalifiseringsgrensen var satt til 81,00 meter som 10 konkurrerende klarte. Finalefeltet ble kompletert med utøverne med det 11. og 12. beste resultatet.
Huaneng Yingkou kullkraftverk
Huaneng Yingkou kullkraftverk (营口电厂) er et kullkraftverk bed Bayuquan i frisone-byen Yingkou ved Bohaibukta i provinsen Liaoning, i det nordlige Kina. Det hadde en installert produksjonskapasitet på 1.840 MW etter første utbyggingsfase i 2007, fordelt på byggetrinn med hhv 2 turbiner á 320 MW hver, og deretter 2 turbiner á 600 MW hver i andre utbyggingstrinn. Per 2013 er kapasiteten på 3.040 MW. Anlegget er under utvidelse med et byggetrinn som skal gi totaleffekt på 4.840 MW. Den siste utvidelsen blir med 2 x 600 MW enheter.
Årsproduksjonen i 2007 var på 6,5 TWh. Anlegget ble utbygd fra 1995 og stod ferdig med første byggetrinn i 2007. Operatør er selskapet China Huaneng Power International Inc, som eier 100% av anlegget.
De to 300 MW-enhetene er såkalt superkritiske, det vil si at forbrenningen skjer under meget høy temperatur og trykk for å øke effektiviteten og redusere de relative utslippene.